Проект

**Тарифа**

**за таксите, които се събират от Изпълнителната агенция по лозата и виното**

**Чл. 1.** За извършване на лабораторни изпитвания на проби от продуктите по   
чл. 1 от Закона за виното и спиртните напитки (ЗВСН), на основание чл. 180, ал. 1 от същия закон се събират следните такси:

|  |  |  |
| --- | --- | --- |
| **№ по ред** | **Наименование на показателя** | **Размер на таксата, в лв.** |
| 1 | Относителна плътност/плътност | 11,00 |
| 2 | Алкохолно съдържание, действително и общо | 14,00 |
| 3 | Общ сух и беззахарен екстракт (изчислителен метод) | 4,00 |
| 4 | Редуциращи захари | 21,00 |
| 5 | Обща (титруема) киселинност | 11,00 |
| 6 | Летливи киселини | 16,00 |
| 7 | Общ и свободен серен диоксид (SO2) | 17,00 |
| 8 | рН (водороден показател) | 7,00 |
| 9 | Пепел и алкалност на пепел | 31,00 |
| 10 | Сулфати | 29,00 |
| 11 | Общ сух екстракт (тегловен метод) | 21,00 |
| 12 | Налягане на въглероден диоксид | 6,00 |
| 13 | Въглероден диоксид | 22,00 |
| **Спектрофотометрични изпитвания (UV Vis)** | | |
| 14 | Цианидни производни | 33,00 |
| 15 | Фурфурал | 30,00 |
| 16 | Сорбинова киселина | 30,00 |
| 17 | Индекс на Фолин-Чикалто | 20,00 |
| 18 | Цветни характеристики на вино (интензитет, нюанс) | 15,00 |
| 19 | Абсорбиране на UV светлина – оптична пропускливост на неутрален алкохол | 14,00 |
| **Качествени изпитвания (тестове)** | | |
| 20 | Тест за наличие на синтетични багрила | 25,00 |
| 21 | Тест за наличие на малвинхлорид | 32,00 |
| 22 | Тест за стабилност на вино | 19,00 |
| **Течнохроматографски изпитвания (HPLC)** | | |
| 23 | Органични киселини: лимонена, винена, ябълчна и млечна (преференциална цена) | 60,00 |
| 24 | Органични киселини: лимонена, винена, ябълчна, млечна (цена за 1 брой) | 27,00 |
| 25 | Охратоксин А | 92,00 |
| 26 | Захари: глюкоза, фруктоза и захароза (преференциална цена) | 60,00 |
| 27 | Глюкоза, фруктоза, захароза, глицерол (цена за 1 брой) | 27,00 |
| 28 | Сорбинова киселина | 29,00 |
| 29 | Шикимова киселина | 29,00 |
| 30 | L-аскорбинова киселина | 34,00 |
| 31 | Синтетични багрила – идентифициране и количествено определяне (HPLC/TLC) | 62,00 |
| 32 | 5-хидроксиметилфурфурал | 42,00 |
| 33 | Малвинхлорид | 66,00 |
| **Газовохроматографски изпитвания (GC)** | | |
| 34 | Летливи компоненти във вино: метанол, етилацетат и ацеталдехид (преференциална цена) | 61,00 |
| 35 | Летливи компоненти в спиртна напитка: метанол, естери (като етилацетат), алдехиди (като ацеталдехид) и висши алкохоли (сумарно) (преференциална цена) | 97,00 |
| 36 | Летлив компонент: метанол, естери (като етилацетат), алдехиди (като ацеталдехид), висш алкохол (цена за 1 брой) | 26,00 |
| 37 | Висши алкохоли (сумарно) | 41,00 |
| 38 | Добавка на синтетичен глицерол, циклични диглицероли, 3-метокси 1,2-пропандиол (GC – МS) | 416,00 |
| **Атомноабсорбционни изпитвания (ААS)** | | |
| 39 | Мед, желязо, цинк, алкален, алкалоземен метал на пламък (цена за 1 брой) | 26,00 |
| 40 | Олово, кадмий, друг метал с графитна кювета (цена за 1 брой) | 35,00 |
| 41 | Сребро | 42,00 |
| 42 | Арсен | 42,00 |
| **Микробиологични изпитвания** | | |
| 43 | Микроскопска картина | 18,00 |
| 44 | Посявка върху твърда хранителна среда (дрожди, плесени, млечнокисели и оцетнокисели бактерии) | 71,00 |

**Чл. 2.** За издаване на протокол от лабораторно изпитване се събира такса в размер на 5 лв.

**Чл. 3.** За извършване на лабораторно изпитване и последващ контрол на вторичен продукт се събира такса в размер на 75 лв.

**Чл. 4. З**а издаване на сертификат за безопасност на виното за вино, предназначено за износ в трети страни по чл. 2, ал. 8 от ЗВСН (издава се в случай, че държавата вносител е въвела такова изискване) се събира такса в размер на 20 лв.

**Чл. 5.** За заверяване на сертификат по чл. 10, ал. 2 от ЗВСН за произход на грозде се събира такса в размер на 3 лв.

**Чл. 6.** За разглеждане на заявление по чл. 30, ал. 2, т. 2 от ЗВСН за настъпила промяна на вписаните в регистъра по чл. 27 от ЗВСН обстоятелства (подава се от регистрирани вино/оцетопроизводители), се събира такса в размер на 12 лв.

**Чл. 7.** За разглеждане на заявление по чл. 32, ал. 2 във връзка с чл. 33, ал. 1 от ЗВСН за настъпила промяна в структурата на лозарското стопанство (подава се от гроздопроизводители), се събира такса в размер на 12 лв.

**Чл. 8.** За издаване на удостоверение по чл. 39, ал. 1 и ал. 2 от ЗВСН за производство на сортово вино се събира такса в размер на 20 лв.

**Чл. 9.** (1) Таксите се заплащат, както следва:

1. в 7-дневен срок от датата на заявяване на съответната административна услуга или дейност - за таксите от чл. 1 до чл. 3;

2. при подаване на заявление – за таксите от чл. 4 до чл. 8.

(2) Дължимите такси се заплащат по банков път или чрез системата за електронно плащане на интернет страницата на ИАЛВ. За дата на плащане на дължимата такса се счита денят, в който преведената сума е постъпила по сметката на Изпълнителна агенция по лозата и виното.

**Преходни и заключителни разпоредби**

**§ 1.** По висящите производства, образувани по заявления, подадени преди влизането в сила на Тарифата, таксите се заплащат по отменената Тарифа.

**§ 2.** Тарифата се приема на основание чл. 2, ал. 5 от Закона за виното и спиртните напитки.